《小楼连苑 汉建昭雁足灯，为徐子山赋。》
清代·姚燮

蜡花锈上灵铅，六十三字刓鸿篆。上方省制，大厨供敕，内丞司膳。

阴后甘泉，阳平酸枣，锦蛾掣电。想银筝横柱，玉绳界户，喧华邸、通宵宴。

不分红羊劫变。散多少、宫鸦樯燕。泖庄堕羽，冶城残爪，海东重见。

渭朔秋沉，芦霜砾火，断鸿啼遍。剩羊金一绽，莲辉耿耿，照渐台怨。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。